AS Trenčín

AS Trenčín je slovenský futbalový klub z mesta Trenčín. Dvojnásobný majster a držiteľ prvej trofeje s názvom „Esencia hry“. Domáci stánok oddielu spod Hradu Matúša Čáka je Štadión na Sihoti. Štadión má kapacitu 6 366 miest a je otvorený od februára 2021.
História klubu.
Pred rokom 1992.
Futbalová tradícia v Trenčíne je bohatá. Po vytvorení oddielu Trenčianskeho telovýchovného spolku (TTS) v roku 1905 vstúpil do Trenčína spolu s módou a novozakladajúcou sa firmou aj futbalový oddiel Nehera - predchodca dnešného klubu.
V Trenčíne v povojnovom období existovali viaceré kluby: TJ Odeva, Merina, TTS. V roku 1960 došlo k ich zlúčeniu a vzniku spoločnej Jednoty Trenčín. Jednota postúpila po prvýkrát do 1. československej ligy, s hráčmi ako Vojtech Masný, Hojsík, Bezdeda, Fako, Čemez, Jankech, Mojžiš, Urvay, Nagy, Albrecht. V sezóne 1962/63 sa Trenčín umiestnil na historickom 2. mieste a hral aj Stredoeurópsky pohár. Pod úspech sa pričinili aj nestori slovenského futbalu Karol Borhy a Michal Vičan. V 70. rokoch však došlo k úpadku futbalu a vypadnutiu Jednoty až do 2. SNL. Jednota Trenčín ukončila svoju činnosť v roku 1983 premenovaním na TTS Trenčín. V roku 1981 vznikla opäť TJ Odeva a po jedenástich rokoch na základe zmluvy o spoločnej činnosti prišiel na svet klub Ozeta Dukla Trenčín.
Po roku 1992.
Futbalový klub Ozeta Dukla Trenčín vznikol 12. júna 1992 uzatvorením zmluvy o spoločnej činnosti medzi TJ Odeva Trenčín a VTJ Trenčín. V roku 1997 postúpil do najvyššej súťaže pod vedením trénera Stanislava Grigu. Hneď v prvej sezóne príjemne prekvapil a umiestnil sa na 4. mieste s výrazne aktívnym skóre 47:31. V sezóne 2002/03 zmenil klub svoj názov na FK Laugaricio Trenčín a o sezónu neskôr na AS Trenčín. V roku 1997 sa Trenčín prebojoval do 1. slovenskej ligy, kde hral do sezóny 2007/08, kedy vypadol po jedenástich rokoch do druhej ligy.
Od sezóny 2011/12 hrá AS Trenčín opäť najvyššiu futbalovú súťaž. V sezóne 2012/13 sa umiestnil na treťom mieste a po zmene názvu slovenskej najvyššej futbalovej súťaže v sezóne 2014/15 z Corgoň liga na Fortuna liga sa stal AS Trenčín majster SR. Nebola to však jediná trofej v tejto sezóne, Trenčanom sa podarilo získať prestížny Double po penaltovom triumfe nad Senicou vo finále Slovenského pohára. V nasledujúcej sezóne 2015/16 sa Trenčanom podaril úspech, keď vo finále Slovenského pohára, ktoré sa konalo na neutrálnej pôde zrekonštruovaného Štadióna Antona Malatinského v Trnave, porazili Slovan Bratislava 3–1. O pár dní neskôr sa obaja súperi stretli opäť, tentoraz na bratislavských Pasienkoch, a po výraznej výhre 4–0 Trenčania dokonali obhajobu „double“ ziskom ligového primátu.
V júli 2015, FK AS Trenčín spoločne so ženským hádzanárskym tímom HK Štart Trenčín sa zlučujú a vytvárajú "Asociáciu športov Trenčín". V priebehu sezóny 2015/16 sa Asociácia rozrástla taktiež o tenisový, footgolfový, florbalový a bedmintonový klub. Klub sa taktiež rozšíril o AS Trenčín eSports. 1 
Hráčske rekordy.
Najviac gólov.
Aktuálne k začiatku sezóny 2019/20.
Fanúšikovia.
Obzvlášť v historicky úspešných sezónach mal AS Trenčín pomerne veľkú podporu v rámci Slovenska a dodnes má aj aktívne i neaktívne ultras skupiny. Jedna časť fanúšikov pôsobila v registrovanom občianskom združení "Légia Laugaricio". Občianske Združenie vzniklo v roku 2014. V období, v ktorom vyvíjalo aktívnu činnosť, mali fanúšikovia Trenčína vzájomné priateľské vzťahy s časťou fanúšikov Bohemians Praha 1905. Členovia a sympatizanti o.z. Légia Laugaricio či neformálnych zoskupení Trenchtown Gangsters a Ultras Trenčín sa aktívne starali či starajú o choreografie, výrobu vlajok, ostatných fanúšikovských predmetov a o atmosféru na zápasoch klubu. Navjväčšími rivalmi Trenčanov sú Spartak Trnava spoločne so Slovanom Bratislava. Klub je jedným z mála v regióne s politicky ľavicovými a antifašistickými fanúšikmi.
Tréneri pôsobiaci v klube.
Timeline
Hviezda AS.
"Hviezda AS Trenčín - ocenenie pre najlepšieho hráča klubu za konkrétny rok, po prvýkrát udelená v roku 2011."
Najvýznamnejší hráči pôsobiaci v klube.
Hráči zvýraznení tučným písmom v klube stále pôsobia